Tokia Instituto de Teknologio

La Tokia Instituto de Teknologio (japane 東京工業大学, transliterumo : Tōkyō Kōgyō Daigaku, ankaŭ konata kiel Tokyo Tech, aŭ Tokodai kaj akronime TIT) estas esplora universitato situanta en la Tokia metropola areo en Japanio. La Tokia Instituto de Teknologio estas la plej granda scienc-teknologia altlernejo en Japanio, kaj estas konsiderata unu el la plej prestiĝaj edukaj kaj esploraj institucioj en la lando. La Instituto de Teknologio estas membro de RU11 kaj membro de la Asocio de Esploraj Universitatoj en Orienta Azio . La instituto havas tri kampusojn en metropolitena Tokio, kaj de administra-akademia perspektivo ĝi inkludas ses lernejojn konsistantajn el pli ol kvardek sekcioj kaj esplorcentroj. Aktuale en 2016, 4,734 bakalaŭrostudentoj , 1,464 magistraj studentoj kaj 297 esplorstudentoj studas tie. Entute, 1,223 eksterlandaj studentoj studas en la instituto, kaj ĝi laborigas 1,223 fakultatanojn laborantajn kiel esploristoj kaj instruistoj . Ĝi kunfalis kun la Tokia Universitato de Medicino kaj Dentokuracado por formi la Tokia Instituto de Scienco la 1-an de oktobro 2024. Famaj eks-studentoj kaj fakultatanoj Diplomiĝintoj kaj prelegantoj de la Tokia Instituto de Teknologio inkluzivas: Kan Naoto - politikisto, Ĉefministro de Japanio inter 2010-2011. Hatojama Jukio - politikisto, Ĉefministro de Japanio inter 2009-2010. Hideki Shirakawa - gajninto de la 2000- datita Nobel-premio pri Kemio. Satoru Iwata - ludprogramisto, funkciis kiel Ĉefoficisto de Nintendo. Masao Yoshida - nuklea inĝeniero. Unu el la fakultatanoj de la instituto estas Ōsumi Yoshinori, gajninto de la Nobel-premio pri fiziologio aŭ medicino en 2016, kaj gajninto de la Kioto-Premio en la bazscienco-kategorio en 2012. Referencoj Eksteraj ligiloj Tokio Tech oficiala retejo